10 
melig længe i Overhalingerne paa Grund af sin svære Dækslast, 
saa at den tog endel Vand over, blev det nødvendigt at stuve 
denne noget anderledes. Da det derfor en Dag var noget løjere 
Vind, blev Tømmeret til vore Huse, som hidtil havde været 
stablet op temmeligt højt paa begge Sider midtskibs, nu an¬ 
bragt agter mellem Lønningen og Hyttetaget, ligesom ogsaa 
forskjellige Sager fra Forenden af Skibet blev stuvet agterligere 
for at lette dette, der laa noget paa Næsen. Det lykkedes ogsaa 
derved at faa Skibet til at ligge mageligere paa Søen. 
De nordlige Vinde holdt sig i flere Dage. Da vi den 13de 
om Middagen var SØ. for Fair I s 1 e (59°6'N.Br. og 0°8'V.Lgd.l 
blev Vandet, som hidtil havde været rent blaat, pludseligt bleg- 
blaat eller mælket, som om det kunde være leret. Efter nogle 
faa Timers Forløb tabte den blegblaa Farve sig og gik over 
til grønt. Diatoméer havde rimeligvis ikke nogen Skyld i denne 
Farveforandring, som tiltrods for den temmelig store Afstand 
fra Land vel nærmest maa søges i, at stærk Strøm har ført 
plumret Vand ud fra Farvandene mellem Orkney- og Shet¬ 
lands Øerne. 
Tiden blev ombord benyttet til at ordne forskjellige Sager, 
til at instruere Expeditionens Deltagere i Anstillelsen af de 
meteorologiske Observationer som, nærmest for at give den 
fornødne Øvelse, allerede bleve paabegyndte, efter at vi havde 
passeret Lindesnæs. De bleve anstillede hver Time hele Døgnet 
igjennem og omfattede Barometerstand, Luftens Temperatur, 
Vindens Retning og Styrke, Vejrliget samt Havvandets Farve, 
Temperatur og Vægtfylde. Senere blev der endvidere to Gange 
i Døgnet taget Prøver af Overfladevandet til nærmere Under¬ 
vise efter Hjemkomsten. 
Vi gik Øst om Shetlands Øerne og var den 18de om 
Middagen paa 65° 47' N.Br. og 6°23‘V.Lgd. Dels for at prøve 
vore Loddeapparater dels til Øvelse toge vi her en Temperatur- 
Serie paa indtil 1000 Fv. Vi fandt ved denne, at Temperaturen 
fra mellem 500 og 600 Fv. og nedefter var under Nul, medens 
